વર્ષ 2019માં એનડીએ સરકાર પાંચ વર્ષ પૂર્ણ કરશે અને ફરી સત્તા હાંસલ કરવા લોકો સમક્ષ જવું પડશે, એટલે કે આગામી લોકસભાની ચૂંટણીમાં માત્ર 11 મહિનાનો જ સમય બાકી રહ્યો છે ત્યારે કેન્દ્ર સરકાર દ્વારા છેલ્લા ચાર વર્ષ દરમિયાન થયેલા કાર્યોને લોકો સુધી પહોંચાડવા માટે 'સંપર્ક સે સમર્થન' નામનો કાર્યક્રમ પણ ચાલુ કરવામાં આવ્યો છે, જેમાં નવસારીના સાંસદ સી.આર.પાટીલએ અનોખી પહેલ કરી છે, સરકારની વિકાસ ગાથાના આ પુસ્તક પ્રજ્ઞા ચક્ષુઓ પણ વાંચી શકે અને દેશના ભાવિ ઘડતરમાં પોતાની ભૂમિકા ભજવી શકે તે માટે પુસ્તકને 'બ્રેઈલ લિપી' માં તૈયાર કરવામાં આવ્યું છે.અને આ પુસ્તક પોતાના નવસારી લોકસભા વિસ્તાર પુરતા જ સીમિત નહિ રાખી રાજ્યના તમામ પ્રજ્ઞા ચક્ષુઓ સુધી પહોંચાડવાની પણ વ્યવસ્થા કરવામાં આવી છે.